ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουνίου 1995 για την κατάρτιση των καταλόγων τρίτων χωρών από τις οποίες επιτρέπεται η εισαγωγή ζώντων πουλερικών και αυγών επωάσεως (Κείμενο που παρουσιάζει ενδιαφέρον για τον ΕΟΧ) (95/233/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 21 και 26,

Εκτιμώντας:

ότι ζητήθηκε από ορισμένες χώρες, οι οποίες παραδοσιακά εφοδιάζουν τα κράτη μέλη, να αποδείξουν με γραπτές εγγυήσεις συνοδευόμενες από την κατάλληλη τεκμηρίωση ή τα αποτελέσματα των επιτόπου επιθεωρήσεων, ότι ικανοποιούν τις κοινοτικές απαιτήσεις 7

ότι η παρούσα απόφαση εφαρμόζεται με την επιφύλαξη της απόφασης 93/342/ΕΟΚ (2), όπως τροποποιήθηκε από την απόφαση 94/438/ΕΚ (3), η οποία θεσπίζει τα κριτήρια για την κατάταξη των τρίτων χωρών σε σχέση με τα κρούσματα γρίπης των πουλερικών ή ψευδοπανώλους των πουλερικών (Newcastle) 7

ότι μπορεί να είναι αναγκαίο σε ορισμένες περιπτώσεις να προσδιοριστούν τα τμήματα των χωρών από τις οποίες επιτρέπονται οι εισαγωγές 7 ότι η άδεια για εισαγωγές μπορεί να περιοριστεί σε ορισμένα είδη ή κατηγορίες πτηνών 7

ότι ο κατάλογος των τρίτων χωρών μπορεί να τροποποιηθεί οποτεδήποτε ώστε να ληφθούν υπόψη νέες πληροφορίες ή νέες καταστάσεις 7 ότι η εγγραφή οποιασδήποτε χώρας σε κατάλογο μπορεί να εξετασθεί οποτεδήποτε, όταν συμπληρωματικές πληροφορίες, ιδίως, πληροφορίες που προκύπτουν από επιτόπου επιθεωρήσεις αποδεικνύουν ότι οι όροι της εν λόγω τρίτης χώρας έχουν αλλάξει ή ότι οι πληροφορίες που είχαν δοθεί ήσαν ελλειπείς, ανακριβείς ή λανθασμένες 7

ότι, αν και ο κατάλογος των τρίτων χωρών αποτελεί βάση των κοινοτικών διατάξεων που ισχύουν για τις εισαγωγές από τρίτες χώρες κατ' εφαρμογή της οδηγίας 90/539/ΕΟΚ, πρέπει να ληφθούν υπόψη και άλλα μέτρα ιδιαιτέρως όσον αφορά τους όρους υγειονομικού ελέγχου, τα σχέδια εξέτασης για την ύπαρξη καταλοίπων και την πιστοποίηση, ώστε να εξασφαλίζεται η πλήρης εναρμόνιση με τους όρους εισαγωγών ζώντων πουλερικών και αυγών επώασης 7

ότι είναι σκόπιμο να καταρτιστεί χωριστός κατάλογος τρίτων χωρών για εισαγωγές ατρωπίδωτων, εξαιτίας των βιολογικών διαφορών μεταξύ αυτών των πτηνών και των άλλων ειδών πουλερικών 7 ότι τα πτηνά αυτά πρέπει να υποβάλλονται, μετά την εισαγωγή τους, σε καραντίνα 7

ότι είναι επίσης αναγκαίο να ληφθούν υπόψη οι διατάξεις του άρθρου 11 της οδηγίας 90/539/ΕΟΚ και έτσι να καταρτιστεί ο κατάλογος χωρών οι οποίες αν και παρέχουν λιγότερο αυστηρές εγγυήσεις, όσον αφορά τον υγειονομικό έλεγχο, μπορούν να εκτελούν μικρές αποστολές εισαγωγών με όρους ανάλογους με εκείνους που εγκρίνονται για άλλα πτηνά σύμφωνα με τις διατάξεις της οδηγίας 92/65/ΕΟΚ (4) του Συμβουλίου 7

ότι, εφόσον εκκρεμεί η έγκριση από την Επιτροπή του πιστοποιητικού υγειονομικού ελέγχου για τις εισαγωγές ζώντων πουλερικών και αυγών επωάσεως από τις χώρες που προσδιορίζονται στον κατάλογο αυτό, τα κράτη μέλη μπορούν να συνεχίσουν να εφαρμόζουν για τις εισαγωγές τους όρους υγειονομικού ελέγχου που ίσχυαν την 1η Ιανουαρίου 1995 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν εισαγωγές ζώντων πουλερικών και αυγών επωάσεως σύμφωνα με τον κατάλογο του παραρτήματος Ι.

Ο κατάλογος του παραρτήματος Ι δεν εφαρμόζεται στις εισαγωγές ατρωπίδωτων και των αυγών επώασης.

2. Τα κράτη μέλη επιτρέπουν τις εισαγωγές ατρωπίδωτων και αυγών επώασης αυτών σύμφωνα με τον κατάλογο του παραρτήματος ΙΙ. Οι όροι εισαγωγής αυτών των πτηνών ή αυγών περιλαμβάνουν μια απαίτηση σύμφωνα με την οποία τα πτηνά ή τα αυγά αυτά πρέπει να υποβάλλονται σε καραντίνα μετά την εισαγωγή τους.

3. Κατά παρέκκλιση της παραγράφου 1 και εφόσον εκκρεμεί η έκδοση κοινοτικών κανόνων σχετικά με υγειονομικές απαιτήσεις και κτηνιατρικό πιστοποιητικό για τις εισαγωγές αυτές, τα κράτη μέλη επιτρέπουν εισαγωγές που προορίζονται για ειδικούς σκοπούς άλλους από εμπορική χρήση μεμονωμένων αποστολών μικρότερων των είκοσι μονάδων ζώντων πουλερικών και αυγών επώασης σύμφωνα με τον κατάλογο που αναφέρεται στο παράρτημα ΙΙΙ. Στους όρους εισαγωγής τέτοιων αποστολών περιλαμβάνεται απαίτηση για τη θέση των εν λόγω πτηνών και αυγών σε απομόνωση ή καραντίνα μετά την εισαγωγή.

Οι διατάξεις πρώτου εδαφίου δεν ισχύουν για αποστολές ατρωπίδωτων πτηνών ή των αυγών επώασης αυτών.

Άρθρο 2

Η παρούσα απόφαση εφαρμόζεται από την 1η Ιουλίου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 22 Ιουνίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 303 της 31. 10. 1990, σ. 6.

(2) ΕΕ αριθ. L 137 της 8. 6. 1993, σ. 24.

(3) ΕΕ αριθ. L 181 της 17. 7. 1994, σ. 35.

(4) ΕΕ αριθ. L 268 της 14. 9. 1992, σ. 54.

ΠΑΡΑΡΤΗΜΑ Ι

Κατάλογος χωρών από τις οποίες τα κράτη μέλη επιτρέπουν εισαγωγές ζώντων πουλερικών και αυγών επώασης αυτών, εξαιρουμένων των ατρωπιδωτών και των αυγών τους

Ο κατάλογος αυτός εφαρμόζεται καταρχήν και αφορά εισαγωγές που πληρούν τις σχετικές απαιτήσεις όσον αφορά την υγεία των ζώων και τη δημόσια υγεία

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Κατάλογος χωρών από τις οποίες τα κράτη μέλη επιτρέπουν εισαγωγές ζώντων ατρωπιδωτών και των αυγών τους επώασης

Ο κατάλογος αυτός εφαρμόζεται καταρχήν και αφορά εισαγωγές που πληρούν τις σχετικές απαιτήσεις όσον αφορά την υγεία των ζώων και τη δημόσια υγεία

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Κατάλογος χωρών από τις οποίες τα κράτη μέλη επιτρέπουν εισαγωγές ζώντων πουλερικών και αυγών επώασης, εξαιρουμένων των ατρωπιδωτών και των αυγών τους επώασης

Ο κατάλογος αυτός εφαρμόζεται καταρχήν και αφορά εισαγωγές που πληρούν τις σχετικές απαιτήσεις όσον αφορά την υγεία των ζώων και τη δημόσια υγεία

Όλες οι χώρες ή τμήματα των χωρών που αναφέρονται στο παράρτημα της απόφασης 79/542/ΕΟΚ του Συμβουλίου από τις οποίες οι εισαγωγές δεν απαγορεύονται διότι δεν υπήρξαν κρούσματα γρίπης πουλερικών ή/και κρούσματα ψευδοπανώλους των πουλερικών (Newcastle).